การลงทุนใน Suning จะช่วยให้ Alibaba แข่งขันกับ JD.com ได้มากขึ้นในหมวดสินค้าใดบ้าง
Alibaba Group เตรียมลงทุนครั้งใหญ่อีกครั้ง หลังจากโดนรัฐบาลจีนสั่งปรับไปเมื่อไม่กี่เดือนที่แล้ว เป็นการลงทุนร่วมกับเทศบาลมณฑลเจียงซูในธุรกิจค้าปลีกของกลุ่ม Suning

alibaba suning 

โทษฐานผูกขาดตลาดมากไป จีนสั่งปรับ Alibaba 8.8 หมื่นล้านบาท 
แหล่งข่าวรายงานว่า Alibaba และเทศบาลมณฑลเจียงซูวางแผนจะลงทุนในกิจการค้าปลีกของ Suning.com ในฐานะหุ้นส่วน โดย Alibaba ถือหุ้นของ Suning.com อยู่แล้ว 20% ซึ่ง Suning.com เป็นบริษัทค้าปลีกแนวหน้าของประเทศจีน เน้นการขายสินค้าสำหรับผู้บริโภค อิเล็กทรอนิกส์และเครื่องใช้ในครัวเรือนทั่วไป มีมูลค่าบริษัทในตลาดหลักทรัพย์เซินเจิ้น 8 พันล้านดอลลาร์สหรัฐ หรือประมาณ 2.56 แสนล้านบาท

โอกาสเติบโตครั้งใหม่
การลงทุนครั้งนี้เป็นโอกาสในการฟื้นตัวของ Alibaba หลังจากขาดทุนครั้งแรกในรอบ 9 ปีจากการโดนรัฐบาลสั่งปรับ โดยจะช่วยให้ Alibaba แข่งขันกับ JD.com ที่เป็นผู้นำด้านตลาดสินค้าอิเล็กทรอนิกส์ได้มากขึ้น อีกทั้งการจับมือกับเทศบาลท้องถิ่นยังเป็นสัญญาณที่ดีขึ้นจากรัฐบาลจีนอีกด้วย

Michael Norris นักวิเคราะห์ด้านเทคโนโลยีจาก AgencyChina อธิบายว่า “ถ้าดีลครั้งนี้สำเร็จ Alibaba จะแสดงให้เราเห็นว่าพวกเขาไม่ยอมให้การแทรกแซงจากรัฐบาลมาขัดขวางการทำตามกลยุทธ์ที่วางไว้ อีกทั้งไม่ยอมปล่อยโอกาสการลงทุนที่น่าสนใจให้หลุดมืออีกด้วย”

การกดดันจากรัฐบาล
น่าจับตามองว่าการลงทุนครั้งนี้จะได้รับการอนุญาตจากผู้ดูแลตลาดของรัฐหรือไม่ โดยแหล่งข่าวให้ข้อมูลว่าหากดีลสำเร็จลุล่วง ทางบริษัทน่าจะประกาศบทสรุปได้ภายในสัปดาห์นี้ 

ในขณะที่ Alibaba กำลังหาทางเดินหน้าต่อไป บริษัท FinTech ในเครืออย่าง Ant Group ยังโดนกำกับและเปลี่ยนแปลงจากรัฐบาลอยู่ อีกทั้งธุรกิจสื่อสารมวลชนเช่น South China Morning Post ก็โดนรัฐกดดันให้ขายทิ้งอีกด้วย

Ant Group ยกเครื่องโครงสร้างบริษัทใหม่ รวมถึงหาทาง IPO อีกรอบ หลังเจรจากับหน่วยงานกำกับดูแลด้านการเงิน
เกี่ยวกับเครือ Suning 
Suning.com เป็นหนึ่งในเครือธุรกิจค้าปลีกที่ใหญ่ที่สุดในประเทศจีน ซึ่งสถานะนี้ไม่ได้ถูกสั่นคลอนนักแม้ต้องเจอการตรวจสอบของรัฐบาลก็ตาม

ในหมู่ห้างสรรพสินค้า (Hypermarkets) Suning มีส่วนแบ่งตลาดที่ 4.4% ถือเป็นอันดับที่ 5 ในจีน ยังไม่รวมธุรกิจค้าปลีกขนาดเล็กอีก 3,600 สาขาทั่วประเทศจีนในปี 2019 ส่วนผู้นำตลาดคือ Sun Art Retail Group ของ Alibaba ที่มีสัดส่วนถึง 13.7% หากดีลครั้งนี้สำเร็จ ตำแหน่งผู้นำของ Alibaba จะมั่นคงขึ้นไปอีก ซึ่งจะส่งผลกระทบต่อผู้เล่นอื่นๆ เช่น Walmart ที่อยู่ในอันดับ 4 ซึ่งกำลังร่วมมือกับ JD.com อยู่ ณ ปัจจุบัน

หากดีลนี้ลุล่วง Zhang Jindong ผู้ก่อตั้งเครือ Suning จะลงจากตำแหน่งอีกด้วย


Photo by nrd on Unsplash
กลยุทธ์ของ Alibaba: New Retail การค้าปลีกยุคใหม่
Alibaba และ Suning ได้ทำงานร่วมกันมาหลายปีแล้ว ตั้งแต่ Alibaba ซื้อหุ้น 20% ของ Suning ไปในปี 2015 โดยพัฒนาระบบโลจิสติกส์และอีคอมเมิร์ซร่วมกัน

กลยุทธ์ New Retail คือเหตุผลในการจับมือของ Alibaba กับบริษัทค้าปลีกอย่าง Suning และอื่นๆ มีเป้าหมายในการสร้างประสบการณ์ไร้รอยต่อระหว่างออฟไลน์และออนไลน์ให้กับลูกค้า ซึ่งนอกจากบริษัทค้าปลีกแล้ว Alibaba ยังจับมือกับบริษัทขายของชำและของสดอย่าง Freshippo (ชื่อจีน Hema) อีกด้วย

อ่านชีวิต “พนักงานเดลิเวอรี่จีน” ฮีโร่ตัวจริง ในห้วงยามที่ไวรัสกำลังระบาดไปทั่วประเทศ
โดยธุรกิจหมวด New Retail ทำรายได้ให้กับ Alibaba ถึง 2.56 หมื่นล้านดอลลาร์สหรัฐ (ประมาณ 8.2 แสนล้านบาท) ในปี 2020 ถือเป็น 20% ของรายได้ทั้งหมด

JD.com คู่แข่งคนสำคัญของ Alibaba
การลงทุนใน Suning จะช่วยให้ Alibaba แข่งขันกับ JD.com ได้มากขึ้นในหมวดสินค้าอิเล็กทรอนิกส์และเครื่องใช้ในบ้าน ซึ่งหมวดหมู่ดังกล่าวทำรายได้เกินครึ่งให้กับ JD.com ในไตรมาส 1 ปี 2021 

ยิ่งไปกว่านั้น เครือ JD ของ Richard Liu ก็ได้ขยายธุรกิจไปในการค้าปลีกแล้วเช่นเดียวกัน โดยวางแผนสร้าง Flagship Store ขายเครื่องใช้ในบ้านถึง 300 สาขาในเมืองรอง และร้านเล็กๆ อีกกว่า 5,000 สาขาในตำบลและหมู่บ้านทั่วประเทศจีน ภายในปี 2025

สรุป
การเดินหมากครั้งนี้ของ Alibaba จะช่วยให้มีรากฐานในธุรกิจค้าปลีกที่แข็งแกร่งมากขึ้น และบ่งบอกท่าทีที่ดีขึ้นของรัฐบาลต่อทางบริษัทอีกด้วย
การลงทุนใน Suning จะช่วยให้ Alibaba แข่งขันกับ JD.com ได้มากขึ้นในหมวดสินค้าอิเล็กทรอนิกส์และเครื่องใช้ในบ้าน ซึ่งหมวดหมู่ดังกล่าวทำรายได้เกินครึ่งให้กับ JD.com ในไตรมาส 1 ปี 2021 

ยิ่งไปกว่านั้น เครือ JD ของ Richard Liu ก็ได้ขยายธุรกิจไปในการค้าปลีกแล้วเช่นเดียวกัน โดยวางแผนสร้าง Flagship Store ขายเครื่องใช้ในบ้านถึง 300 สาขาในเมืองรอง และร้านเล็กๆ อีกกว่า 5,000 สาขาในตำบลและหมู่บ้านทั่วประเทศจีน ภายในปี 2025